Source: https://www.retivarszegipartners.hu/kialakuloban-a-kuria-gyakorlata-a-felulvizsgalati-kerelmek-befogadhatosagarol/
Timestamp: 2020-07-09 16:43:05+00:00

Document:
Kialakulóban a Kúria gyakorlata a felülvizsgálati kérelmek befogadhatóságáról | Réti, Várszegi és Társai Ügyvédi Iroda Kialakulóban a Kúria gyakorlata a felülvizsgálati kérelmek befogadhatóságáról – Réti, Várszegi és Társai Ügyvédi Iroda
2019-06-21	#felülvizsgálat ; #közigazgatásiperrendtartás ; #Kúria ;
Az új közigazgatási perrendtartás (Kp.) hatályba lépésével jelentősen módosultak a közigazgatási eljárásokra vonatkozó jogorvoslati szabályok. Az egyik fontos változás, hogy korlátozásra került a Kúria előtti felülvizsgálati eljárások lefolytatása. Az ún. befogadhatósági eljárás keretében ugyanis a Kúria előzetesen dönt arról, hogy az üggyel kíván-e érdemben foglalkozni. Amennyiben az adott ügy a befogadhatósági esetek egyikét (pl. a jogkérdés súlya, társadalmi jelentősége, korábbi gyakorlattól való eltérés, uniós bírósági előzetes döntéshozatali kérelem szükségessége) sem meríti ki, a befogadhatóság megtagadásáról a Kúria nem fellebbezhető végzést hoz.
A Kúria a közelmúltban tette közzé első olyan döntését, amely iránymutatásként szolgálhat a befogadhatósági esetek értelmezésére.
Összességében az állapítható meg, hogy:
A Kúria szigorúan fogja értelmezni a befogadhatósági eseteket és elvárja, hogy a felülvizsgálati kérelem a befogadhatósági kérelmet alaposan indokolja.
Egyes befogadhatósági esetek megítélése kapcsán az a furcsa helyzet állhat elő, hogy a Kúria az ügy érdemi elbírálásához kapcsolódó körülményeket, érveket is értékel (így a közzétett ügyben is azt mondta ki, amikor a befogadást megtagadta, hogy „a bíróság a szokásos joggyakorlatot követve járt el”).
A Kúria közzétett döntése alapján tehát számolni kell azzal, hogy közigazgatási, így például adóperekben jelentősen leszűkülhet a felülvizsgálati eljárás keretében az érdemi vizsgálatot elérő ügyek száma.
Amennyiben a fentiekkel kapcsolatban bármilyen kérdése merülne fel, kérjük, forduljon szokásos kapcsolattartó partneréhez, illetve dr. Kelemen Dániel (e-mail: daniel.kelemen@pwc.com) ügyvédhez, dr. Sádt Nóra (e-mail: nora.sadt@pwc.com) ügyvédjelölthöz.
←Forintban vagy euróban, azaz hogyan kell feltüntetni az árakat a webáruházban?
Mit lehet nyerni a megfelelésre való törekvéssel?→

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 bíróság 
 Kúria